**Ministru kabineta noteikumu projekta „Grozījumi Ministru kabineta 2009.gada 21.jūlija noteikumos Nr.792 „Noteikumi par saistību piespiedu izpildīšanas brīdinājuma kārtībā izmantojamām veidlapām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2014.gada 4.janvārī stājās spēkā „Grozījumi Civilprocesa likumā”. Civilprocesa likuma 406.3panta otrās daļas 10.punkts paredz, ka pieteikumā par saistību piespiedu izpildīšanu brīdinājuma kārtībā norādāms apliecinājums, ka tiesai sniegtas patiesas ziņas par faktiem un pieteicējs ir informēts, ka Krimināllikums paredz atbildību par nepatiesa pieteikuma sniegšanu. Vienlaikus Civilprocesa likuma Pārejas noteikumu 76.punkts noteic, ka 406.3panta otrās daļas 10.punkta noteikumi par apliecinājuma ietveršanu pieteikumā nav piemērojami to pieteikumu izskatīšanai, kuri iesniegti tiesai līdz 2014.gada 1.jūlijam.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Civilprocesa likuma 406.3panta pirmā daļa noteic, ka pieteikums par saistību piespiedu izpildīšanu brīdinājuma kārtību noformējams atbilstoši Ministru kabineta apstiprinātajam parau­gam.Šobrīd pieteikums saistību piespiedu izpildīšanai brīdinājuma kārtībā noformējams atbilstoši Ministru kabineta 2009.gada 21.jūlija noteikumiem Nr.792 „Noteikumi par saistību piespiedu izpildīšanas brīdinājuma kārtībā izmantojamām veidlapām”. Ņemot vērā Civilprocesa likuma 406.3panta pirmajā daļā Ministru kabinetam doto deleģējumu, nepieciešams izstrādāt grozījumus Ministru kabineta 2009.gada 21.jūlija noteikumos Nr.792 „Noteikumi par saistību piespiedu izpildīšanas brīdinājuma kārtībā izmantojamām veidlapām”, paredzot veidlapās iekļaut Civilprocesa likuma 406.3panta otrās daļas 10.punktā minēto apliecinājumu.Civilprocesa likuma 406.3panta otrās daļas 10.punktā minētais apliecinājums paredz, ka pieteicējs vai pieteicējs un pārstāvis apliecina, ka pieteikumā tiesai ir sniegtas patiesas ziņas par faktiem un ka šie lietas dalībnieki ir informēti par to, ka Krimināllikums paredz atbildību par nepatiesa pieteikuma sniegšanu. Minētais apliecinājums un atbildība lietās par saistību piespiedu izpildīšanas brīdinājuma kārtībā ir ieviests, jo šajās lietās ir atvieglota pieteikuma izskatīšana, tādēļ ir nepieciešama īpaša atbildība, ja tiesai sniegtas nepatiesas ziņas. Ministru kabineta noteikumu projekta „Grozījumi Ministru kabineta 2009.gada 21.jūlija noteikumos Nr.792 „Noteikumi par saistību piespiedu izpildīšanas brīdinājuma kārtībā izmantojamām veidlapām””(turpmāk – noteikumu projekts) mērķis ir apstiprināt grozījumus pieteikuma par saistību piespiedu izpildīšanas brīdinājuma kārtībā veidlapās, ņemot vērā Civilprocesa likuma 406.3panta pirmajā daļā ietverto deleģējumu, 406.3panta otrajā daļā noteiktos šī pieteikuma rekvizītus, kā arī Civilprocesa likuma Pārejas noteikumu 76.punktu.Papildus nepieciešams veikt grozījumus veidlapās saistībā ar deklarētās dzīvesvietas principa ieviešanu Civilprocesa likumā, nosakot, ka veidlapās tiek norādīta personu deklarētā dzīvesvieta. Papildus, ņemot vērā to, ka valsts nodevas un ar brīdinājuma izsniegšanu saistīto izdevumu apmērs tiek noteikts saskaņā ar Civilprocesa likuma normām, minētie tiesāšanās izdevumi līdz ar grozījumiem tiek izslēgti no Ministru kabineta 2009.gada 21.jūlija noteikumu Nr.792 „Noteikumi par saistību piespiedu izpildīšanas brīdinājuma kārtībā izmantojamām veidlapām” 3.pielikuma kā izdevumi, kurus parādnieks var atzīt arī tikai daļēji.  |
| 3. | Projekta izstrādē iesaistītās institūcijas | Noteikumu projektu izstrādāja Tieslietu ministrija. Sagatavotie grozījumi tika izskatīti un atbalstīti ar tieslietu ministra rīkojumu izveidotajā Civilprocesa likuma grozījumu izstrādes pastāvīgajā darba grupā, kurā piedalās visu instanču tiesu, Latvijas Zvērinātu advokātu padomes, Latvijas Zvērinātu tiesu izpildītāju padomes pārstāvji, atsevišķu tiesu priekšsēdētāji, Latvijas Universitātes mācībspēki, kā arī citas personas. |
| 4. | Cita informācija | Nav. |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz jebkuru sabiedrības locekli, kas vēlas panākt saistību piespiedu izpildīšanu brīdinājuma kārtībā.  |
| 2. | Tiesiskā regulējuma ietekme uz tautsaimniecību un administratīvo slogu | No noteikumu projekta un Civilprocesa likuma izriet, ka līdz šim pastāvošā kārtība attiecībā uz pieteikuma par saistības piespiedu izpildīšanu brīdinājuma kārtībā iesniegšanu un noformēšanu tiek grozīta nelielā apmērā –vairāk tehniski.  |
| 3. | Administratīvo izmaksu monetārs novērtējums | Noteikumu projekts neradīs jaunas administratīvās izmaksas ne fiziskām personām, ne juridiskām personām, ne valsts pārvaldes institūcijām.  |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar šo noteikumu projektu saistītie tiesību akti:1. Civilprocesa likums;2. Likumprojekts „Grozījumi Krimināllikumā” (reģ.Nr.749/Lp11).  |
| 2. | Atbildīgā institūcija | Tieslietu ministrija |
| 3. | Cita informācija | Ņemot vērā to, ka Civilprocesa likuma Pārejas noteikumu 76.pantā ir ietverts nosacījums, ka Civilprocesa likuma 406.3panta otrās daļas 10.punkts nav piemērojams to pieteikumu izskatīšanai, kuri iesniegti tiesai līdz 2014.gada 1.jūlijam, noteikumu projekts paredz, ka tas stājas spēkā 2014.gada 1.jūlijā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu sabiedrība netika informēta, tomēr sabiedrība tika informēta par veiktajiem grozījumiem Civilprocesa likumā un to virzību.Civilprocesa likums, kas satur deleģējumu Ministru kabinetam, ir publiski pieejams. |
| 2. | Sabiedrības līdzdalība projekta izstrādē | Noteikumu projekta izstrādē sabiedrība nepiedalījās, tomēr sagatavotie grozījumi tika izskatīti un atbalstīti ar tieslietu ministra rīkojumu izveidotajā Civilprocesa likuma grozījumu izstrādes pastāvīgajā darba grupā, kurā piedalās arī nevalstisko organizāciju pārstāvji – Latvijas Zvērinātu advokātu padomes pārstāvji, Latvijas Zvērinātu tiesu izpildītāju padomes pārstāvji. |
| 3. | Sabiedrības līdzdalības rezultāti | Civilprocesa likuma grozījumu izstrādes pastāvīgā darba grupa atbalsta noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vispārējās jurisdikcijas tiesas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts būtiski neietekmē vispārējās jurisdikcijas tiesas funkcijas, jo jau šobrīd pieteikums par saistības piespiedu izpildīšanu brīdinājuma kārtībā noformējams atbilstoši Ministru kabineta 2009.gada 21.jūlija noteikumiem Nr.792 „Noteikumi par saistību piespiedu izpildīšanas brīdinājuma kārtībā izmantojamām veidlapām”.Noteikumu projekta izpildes rezultātā nav nepieciešams veidot jaunas institūcijas.Noteikumu projekta izpildes rezultātā nav plānots likvidēt kādu esošu institūciju.Noteikumu projekta izpildes rezultātā nav plānots reorganizēt esošu institūciju vai arī apvienot esošas institūcijas. |
| 3. | Cita informācija | Nav. |

Anotācijas III un V sadaļa – Noteikumu projekts šo jomu neskar.

Iesniedzējs:

Tieslietu ministre B.Broka

10.06.2014.13:28

886

D.Vītola

67036956, Dace.Vitola@tm.gov.lv